
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 692 


3 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγχου 
στο Ε.Π. Υγεία- Πρόνοια, σεδράσειςπου συνχρημα- 

τοδοτούνται από το ΕΚΤ στο πλαίσιο του Γ ΚΠΣ. 1 

Συγκρότηση Ομάδας Διοίκησης Έργου στο Υπουρ¬ 
γείο Εσωτερικών, Δημόσιας Διοίκησης και Αποκέ¬ 
ντρωσης . 2 

Καθορισμός ειδικών ορίων ηλικίας πρόσληψης προ¬ 
σωπικού του Οργανισμού Λιμένος Πειραιώς Α.Ε. . 3 

Σύσταση Νομικού Προσώπου Δημοσίου Δικαίου στο 
Δήμο Καλλυμνίων, Νομού Δωδεκανήσου με την 
επωνυμία Σχολική Επιτροπή 3ου Νηπιαγωγείου 

Χώρας Καλύμνο. 4 

Σύσταση Δημοτικής Επιχείρησης Ανάπτυξης Δήμου 

Λέρου (Δ.Ε.Α.Λ.). 5 

Σύσταση Δημοτικής Επιχείρησης Κοινωνικής Υποστή¬ 
ριξης Δήμου Λέρου (Δ.Ε.Κ.Υ.Λ.). 6 


ΑΠΟΦΑΣΕΙ Σ 

Αριθ. 489/0051 (1) 

Σύσταση ελεγκτικής ομάδας για τη διενέργεια ελέγχου 
στο Ε.Π. Υγεία - Πρόνοια, σε δράσεις που συνχρημα- 
τοδοτούνται από το ΕΚΤ στο πλαίσιο του Γ ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ.Α'/2000). 

2. Την 1100383/1330/Α0006/31.10.2001 απόφαση του 
Πρωθυπουργού και Υπουργού Οικονομικών «Καθορι¬ 
σμός αρμοδιοτήτων του Υφυπουργού Οικονομικών» 
(ΦΕΚ 1485/τ.Β'/2001). 

3. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2003. 

4. Την ανάγκη διενέργειας ουσιαστικού ελέγχου στο 
Ε.Π. Υγεία - Πρόνοια, σε δράσεις ΕΚΤ, στο πλαίσιο ελέγ¬ 
χου των προγραμμάτων του Γ'Κ.Π.Σ. 


5. Την 2/30195/0022/18.5.2001 απόφαση του Υπουργού 
Οικονομικών «Καθορισμός αποζημίωσης των μελών των 
ελεγκτικών ομάδων του άρθρου 17 (παρ. 6) του Ν. 
2860/2000» (ΦΕΚ 662/τ.Β'/2001). 

6. Το γεγονός ότι, από τις διατάξεις αυτής της απόφα¬ 
σης προκαλείται δαπάνη 660,30 €, για την αμοιβή των 
ελεγκτών, η οποία βαρύνει τον ΚΑΕ 0515του Ε.Φ. 23/140, 
αποφασίζουμε: 

1. Συνιστούμε ελεγκτική ομάδα για τη διενέργεια ουσια¬ 
στικού ελέγχου σε δράσεις ΕΚΤ του Γ ΚΠΣ, του Επιχει¬ 
ρησιακού Προγράμματος (Ε.Π.) Υγεία - Πρόνοια. 

2. Μέλη της Ελεγκτικής ομάδας ορίζονται οι εξής: 

• Μαυρίκου Μαρία, υπάλληλος της Δ/νσης Προγραμ¬ 
ματισμού και Ελέγχων του Γ.Λ.Κ. 

• Τριανταφυλλίδου Ροδούλα, υπάλληλος της Δ/νσης 
Προγραμματισμού και Ελέγχων του Γ.Λ.Κ. 

• Σπυρόπουλο Φιλοποίμην, υπάλληλο της Δ/νσης Προ¬ 
σωπικού του Γ.Λ.Κ. 

Συντονίστρια της ελεγκτικής ομάδας ορίζεται η Μαυρί¬ 
κου Μαρία. 

3. Ο έλεγχος θα διενεργηθεί κατά το χρονικό διάστημα 
από 29.5.2003 έως και 4.6.2003, στη Διαχειριστική Αρχή 
του Ε.Π «Υγεία - Πρόνοια» και στους κατωτέρω τελικούς 
δικαιούχους: 

Α) Ψυχογηριατρική εταιρεία ΝΕΣΤΩΡ, που υλοποιεί 
δράσεις στο πλαίσιο του άξονα 2 «Ψυχική Υγεία», μέτρο 
2.1 «Αποασυλοποίηση και κοινωνικό οικονομική επανέ¬ 
νταξη ψυχικά ασθενών». 

Β) Δ/νση Εκπαίδευσης του Υπουργείου Υγείας, που 
υλοποιεί δράσεις στο πλαίσιο του μέτρου 4.1 «Ανάπτυξη 
ανθρώπινου δυναμικού του τομέα υγείας», του άξονα 4 
«Ανθρώπινοι πόροι» καθώς και σε τελικούς αποδέκτες, 
ΚΕΚπου θα επιλεγούν. 

4. Έργο της Ελεγκτικής Ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα : 

• η διαπίστωση της ύπαρξης επαρκούς διαδρομής 
ελέγχου 

• η διαπίστωση της ορθής υλοποίησης των επί μέρους 
δράσεων σύμφωνα με τις Εθνικές και Κοινοτικές διατά¬ 
ξεις, και 

• η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών 

5. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, που θα υποβληθεί στηνΔι- 

εύθυνση Μελετών και Αξιολόγησης του Γενικού Λογιστη¬ 
ρίου του Κράτους, για εισήγηση στην Επιτροπή Δημοσιο¬ 
νομικού Ελέγχου (Ε.Δ.ΕΛ.). 

6. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 6 του προοιμίου 
απόφαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2003 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. ΔΙΔΚ/Φ.38/9858 (2) 

Συγκρότηση Ομάδας Διοίκησης Έργου στο Υπουργείο 
Εσωτερικών, Δημόσιας Διοίκησης και Αποκέντρωσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18 παρ. 18 του Ν. 2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) Της παρ. 3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

γ) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

δ) Του Π .Δ. 373/1995 (ΦΕΚ201/Α/14.9.1995) «Συγχώνευ¬ 
ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμόςτωναρμοδιοτήτωντου». 

ε) Του Π.Δ. 400/1995 (ΦΕΚ226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Το γεγονός ότι είναι αναγκαία η ανάπτυξη Ολοκλη¬ 
ρωμένου Συστήματος Διαχείρισης του Ανθρώπινου Δυ¬ 
ναμικού της Γ.Γ.Δ.Δ. προκειμένου να βελτιωθούν οι διαδι¬ 
κασίες διοίκησης και να μειωθεί η γραφειοκρατία. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ’ όσον η σχετική δαπάνη θα προκό¬ 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18 του άρθρου 18 του Ν. 2503/1997 κοι¬ 
νής υπουργικής απόφασης, αποφασίζουμε: 

Α. Συνιστούμε στη Γενική Γραμματεία Δημόσιας Διοίκη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης, Ομάδα Διοίκησης Έργου (ΟΔΕ) για 
την ανάπτυξη Ολοκληρωμένου Συστήματος Διαχείρισης 
του Ανθρώπινου Δυναμικού. 

I. Έργο της Ομάδας Διοίκησης Έργου είναι: 

1. Πρώτη Φάση, μέχρι 15/6: 

Η ανάλυση και ο σχεδιασμός του συστήματος. Συγκε¬ 
κριμένα: 


> Η ολοκληρωμένη απογραφή των στοιχείων τα οποία 
προσδιορίζουν την ατομική, οικογενειακή, περιουσιακή 
και υπηρεσιακή κατάσταση του προσωπικού της Γ.Γ.Δ.Δ. 

> Η κατηγοριοποίηση των ανωτέρω στοιχείων 

> Η λογική σύνδεσή τους 

> Ο καθορισμός των αυτοματισμών ενημέρωσης 

> Ο σχεδιασμός εντύπων απογραφής 

> Η αξιοποίηση του συστήματος με έκδοση αναφορών 
(Γθροάε) και ερωταποκρίσεων (ηυθΠθε) 

2. Δεύτερη Φάση, μέχρι 10/7: 

Η απευθείας ενημέρωση του συστήματος με καταχώρι¬ 
ση όλων των στοιχείων του προσωπικού μητρώου κάθε 
υπαλλήλου (σύνολο 550) μέσω των ειδικών οθονών (ίοιτηα) 

Με το πέρας της δεύτερης φάσης θα γίνει ουσιαστική 
αξιολόγηση. 

2. Τρίτη Φάση, 30/8: 

Η πιλοτική λειτουργία του συστήματος 

3. Τέταρτη Φάση, 30/9: 

Η ανάπτυξη προτάσεων εμπλουτισμού των δυνατοτή¬ 
των του συστήματος με την ενσωμάτωση - βελτίωση των 
βασικών διαδικασιών της Διεύθυνσης Διοικητικού. 

II. Η Ομάδα Διοίκησης Έργου αποτελείται από στελέχη 
του Υπουργείου Εσωτερικών, Δημόσιας Διοίκησης και 
Αποκέντρωσης και ο αριθμός τους δεν θα υπερβαίνει τα 
15 μέλη. 

Συντονιστής της Ομάδας Διοίκησης Έργου ορίζεται η 
Γ ενική Διευθύντρια Διοικητικής Υποστήριξης της Γ ενικής 
Γραμματείας Δημόσιας Διοίκησης του ΥΠ.ΕΣ.Δ.Δ.Α. 

Η Ο.Δ.Ε. λειτουργεί στα πλαίσια της Γενικής Διεύθυν¬ 
σης Διοικητικής Υποστήριξης της Γενικής Γραμματείας 
Δημόσιας Διοίκησης του Υπουργείου Εσωτερικών, Δημό¬ 
σιας Διοίκησης και Αποκέντρωσης, που έχει την αρμοδιό¬ 
τητα συντονισμού και εποπτείας της παραπάνω Ομάδας. 

III. Η Ομάδα Διοίκησης Έργου εξυπηρετείται γραμμα¬ 
τειακά από υπαλλήλους που υπηρετούν στη Γ ενική Γ ραμ¬ 
ματεία Δημόσιας Διοίκησης .Τα μέλη της γραμματείας 
δεν μπορούν να είναι περισσότερα από δύο. 

IV. Η Ομάδα συνεδριάζει, τουλάχιστον δύο (2) φορές το 
μήνα, εντός και εκτός ωρών εργασίας των δημοσίων υπη¬ 
ρεσιών στο κατάστημα της Γενικής Γραμματείας Δημό¬ 
σιας Διοίκησηςτου ΥΠ.ΕΣ.Δ.Δ.Α. (Βασ. Σοφίας 15) καιδύ- 
ναται να λειτουργήσει και σε κλιμάκια που ορίζονται από 
το Συντονιστή της Ομάδας. 

V. Η Ομάδα οφείλει να ολοκληρώσει το έργο της μέχρι 
τις 30.9.2003. Η αμοιβή θα καταβληθεί μετά την επιτυχή 
ολοκλήρωση του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. ΔΙΠΠ/Φ.ΗΛ/8125 (3) 

Καθορισμός ειδικών ορίων ηλικίας πρόσληψης προσωπι¬ 
κού του Οργανισμού Λιμένος Πειραιώς ΑΈ. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 11 του άρθρου 10 του Ν. 
3051/2002 (ΦΕΚ220/Α/20.9.2002). 

2. Το 5117.01/05/22.4.2003 έγγραφο του Υπουργείου 
Εμπορικής Ναυτιλίας, αποφασίζουμε: 

Καθορίζουμε ανώτατο όριο ηλικίας πρόσληψης προσω¬ 
πικού του Οργανισμού Λιμένος Πειραιώς Α.Ε., ως κατω¬ 
τέρω: 

ΚΛΑΔΟ Σ/ΕΙΔΙΚΟΤΗΤ Α 

ΔΕ ΤΕΧΝΙΚΟΣ/Χειριστών 40ο έτος 

ΔΕ ΤΕΧΝΙΚΟΣ/Οδηγών 45ο έτος 

Ο κατά τα ανωτέρω καθορισμός ανωτάτου ορίου ηλι¬ 
κίας πρόσληψης υπαγορεύεται από την ιδιάζουσα φύση 
και τα καθήκοντα του εν λόγω προσωπικού. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαΐου 2003 

ΟΥΠΟΥΡΓΟΣ 

Κ. ΣΚΑΝΔΑΛΙΔΗΣ 
-♦- 

Αριθ. 4332 (4) 

Σύσταση Νομικού Προσώπου Δημοσίου Δικαίου στο Δή¬ 
μο Καλλυμνίων, Νομού Δωδεκανήσου με την επωνυ¬ 
μία Σχολική Επιτροπή 3ου Νηπιαγωγείου Χώρας Κα- 
λύμνο. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) τωνπαρ. 8-15του άρθρου 5του Ν. 1894/90 «Γιατην 
Ακαδημία Αθηνών και άλλες εκπαιδευτικές διατάξεις (τ.Α' 
110) και β) του άρθρου 203 του Δημοτικού και Κοινοτικού 
Κώδικα Π.Δ. 410/95 (τ.Α'231). 

2. Την 43/2003 απόφαση του Δημοτικού Συμβουλίου 
Καλυμνίων για την σύσταση ενιαίας σχολικής επιτροπής. 

3. Την 4699/97 (ΦΕΚ 891/Β/97) απόφαση της Γ.Γ.Ν.Α. 
για την ανάθεση αρμοδιοτήτων, αποφασίζουμε: 

1. Συνιστάται στο Δήμο Καλυμνίων του Νομού Δωδεκα¬ 
νήσου Νομικό Πρόσωπο με την επωνυμία «Σχολική Επι¬ 
τροπή 3ου Νηπιαγωγείου Χώρας Καλύμνου» . 

2. Σκοπός του Ν. Π. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το Ν.Π. Διοικείται από δμελές διοικητικό συμβούλιο, 
αποτελούμενο από: 

α) Τον Δήμαρχο, ή άλλο φυσικό πρόσωπο, αιρετό ή μη, 
που ορίζεται από αυτόν, ως Πρόεδρο, 

β) Το Διευθυντή του σχολείου, 


γ) Ένα εκπρόσωπο του Συλλόγου Γονέων και Κηδεμό¬ 
νων, 

δ) Δύο δημότες. 

4. Η θητεία του πρώτου Δ.Σ. του Ν.Π. ακολουθεί τη δη¬ 
μοτική περίοδο και λήγει με τον ορισμό του νέου Διοικητι¬ 
κού Συμβουλίου. 

Το Δ.Σ. εκλέγει Αντιπρόεδρο, Γραμματέα και Ταμία. 

5. Πόροι του Ν. Π. είναι: 

α) Η ετήσια επιχορήγηση του Δήμου από τον Κ.Α. 212.1, 
το ποσό της οποίας δεν μπορεί να προσδιοριστεί αλλά κυ¬ 
μαίνεται ανάλογα με τις ετήσιες ανάγκες, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες, 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Η περιουσία του Νηπιαγωγείου αποτελείται από όλα 
τα αντικείμενα που υπάρχουν σ’ αυτό. 

7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντι¬ 
πρόεδρο. 

8. Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου, το ετήσιο ύφος της 
οποίας δεν μπορεί να προϋπολογιστεί, αλλά κυμαίνεται 
ανάλογα με τις ανάγκες του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 2 Μαΐου 2003 

Με εντολή Γ ενικής Γ ραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 3417 (5) 

Σύσταση Δημοτικής Επιχείρησης Ανάπτυξης Δήμου 
Λέρου (Δ.Ε.Α.Λ.). 

Η ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Τα άρθρα 277 - 284 του Π.Δ. 410/95 (ΔΚΚ). 

4. Την 4699/Β729.8.97 (ΦΕΚ 891/τ. Β'/9.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης ΓενικήςΔ/νσηςτης Περι¬ 
φέρειας στο Νομό Δωδ/σου». 

5. Την 247/2002 απόφαση του Δημοτικού Συμβουλίου 
Λέρου με την οποία εγκρίνεται η σύσταση της Δημοτικής 
Επιχείρησης Ανάπτυξης Δήμου Λέρου (Δ.Ε.Α.Λ.). 

6. Την σχετική οικονομοτεχνική μελέτη. 

7. Την 310/20.3.2003 θετική γνωμάτευση του Γραφείου 
Περιφερειακής Ανάπτυξης Ν. Δωδεκανήσου, αποφασί¬ 
ζουμε: 

Εγκρίνουμε τη σύσταση Δημοτικής Επιχείρησης Ανά¬ 
πτυξης Δήμου Λέρου (Δ.Ε.Α.Λ.) της οποίας το όνομα, ο 
σκοπός, η διοίκηση και οι πόροι του ορίζονται με τα πα¬ 
ρακάτω άρθρα: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο Ιο 
Σύσταση 

Συστήνεται στο Δήμο Λερού αμιγής επιχείρηση με την 
επωνυμία «Δημοτική Επιχείρηση Ανάπτυξης Δήμου Λε¬ 
ρού (Δ.Ε.Α.Λ.)», η οποία είναι Νομικό Πρόσωπο Ιδιωτικού 
Δικαίου (Ν.Π.Ι.Δ.) και λειτουργεί με τη μορφή εταιρείας μι¬ 
κτής οικονομίας με δική της διαχείριση και προϋπολογι¬ 
σμό και διέπεται από διατάξεις του άρθρου 277 παρ. 4 
Π.Δ. 410/95 «Περί Δημοτικού και Κοινοτικού Κώδικα». 

Άρθρο 2ο 
Σκοπός 

Ο σκοπός και οι στόχοι της επιχείρησης είναι: 

2.1. Αναπτυξιακά 

2.1.1. Η εκπόνηση μελετών αξιολόγησης επενδυτικών 
σχεδίων, 

2.1.2. Η ανάπτυξη επιχειρηματικών σχεδίων, 

2.1.3. Οι αναπτυξιακές πολιτικές και δράσεις, 

2.1.4. Η ανάληψη κάθε δραστηριότητας στον τομέα 
ενημέρωσης, πληροφόρησης. 

2.1.5. Ηπαροχή κάθε είδους τουριστικών υπηρεσιών με 
εμπορική δραστηριότητα και εκμετάλλευση. 

2.1.6. Η μελέτη ειδικών προγραμμάτων τα οποία εντάσ¬ 
σονται τόσο σταπλαίσια ευρωπαϊκών, εθνικών ή Δημοτι¬ 
κών προγραμμάτων, όσο και σε κάθε διεθνή οργανισμό 
και φορέα που δραστηριοποιείται σε αντίστοιχες, με το 
νομικό πρόσωπο, δραστηριότητες. 

2.1.7. Η διερεύνηση ανάληψης πρωτοβουλίας με τους 
τοπικούς φορείς, για την ανάπτυξη, στο «Ηλεκτρονικό 
Επιχειρείν», για ζητήματα προβολής και εμπορικής δρα¬ 
στηριότητας. 

2.1.8.0 συντονιστικός ρόλος για την ανάδειξη της «Επι¬ 
χειρηματικότητας» και ιδιαίτερα της «Νεανικής» ή «Γυναι- 
κείας». 

2.1.9. Η ανάληψη πρωτοβουλίας για την σύνταξη επι¬ 
χειρησιακών σχεδίων πιλοτικού τύπου που να εξυπηρετεί 
και να υποστηρίζει τοπικές ομάδες επιχειρηματικής πρω¬ 
τοβουλίας, 

2.1.10. Η δημιουργία γραφείου υποστήριξης και πληρο¬ 
φόρησης για το σύνολο της επιχειρηματικής δράσης. 

2.1.11. Η επαφή και συνεργασία με Εθνικούς και Διε¬ 
θνείς οργανισμούς, για προώθηση ζητημάτων ανάπτυξης 
και ένταξης σε προγράμματα με κοινές δράσεις με αυ¬ 
τούς, για την γεωγραφική περιοχή των Βορείων Δωδεκα¬ 
νήσων. 

2.1.12. Η μελέτη των τοπικών συνθηκών και τοπικών δε¬ 
δομένων για την δημιουργία συμπράξεων για κοινή δρά¬ 
ση προγραμμάτων τοπικής πρωτοβουλίας. 

2.1.13. Η διερεύνηση και μελέτη ειδικών προγραμμά¬ 
των για ανταλλαγή καιτοποθέτηση πολιτών του Δή μου σε 
τοπικούς φορείς της ευρωπαϊκής ένωσης, με σκοπό την 
ανταλλαγή εμπειριών και τεχνολογίας σε διάφορα ζητή¬ 
ματα, 

2.1.14. Η διερεύνηση και μελέτη του Μεσογειακού και 
Ευρωπαϊκού χώρου για ένταξη του Δήμου ή των Δημοτι¬ 
κών οργανισμών και επιχειρήσεων και φορέων του ιδιωτι¬ 
κού τομέα, σε δίκτυα κοινού ενδιαφέροντος και κοινής 
δράσης για ωφελιμότητα που προκύπτει από την ένταξη 
σε δίκτυα. 

2.1.15. Η οργάνωση ημερίδων - συνεδρίων με θέματα ανά¬ 
πτυξης και διερεύνησης εφαρμογής νέων μεθόδων επιχει¬ 
ρηματικών πρωτοβουλιών στην γεωγραφική περιοχή. 


2.1.16. Η μελέτη και διερεύνηση δυνατότητας του γεω¬ 
γραφικού χώρου της νήσου Λέρου, να μπορεί να παίζει 
κομβικό και στρατηγικό ρόλο για την περιοχή Πάτμος - 
Λειψοί - Λέρος - Κάλυμνος. 

2.2. Περιβαλλοντολογικά - Αξιοποίηση Πόρων. 

2.2.1. Η ανάλυση περιβαλλοντικών, συγκοινωνιακών και 
πολεοδομικών προβλημάτων και προτάσεις επίλυσης αυ¬ 
τών. 

2.2.2. Η προστασία και αναβάθμιση του περιβάλλοντος 
και της ποιότητας ζωής. 

2.2.3. Η στήριξη των αγροτικών εκμεταλλεύσεων σε συ¬ 
νεργασία με επιστημονικούς φορείς. 

2.2.4. Η αξιοποίηση πλουτοπαραγωγικών πόρων. 

2.3. Στήριξη - Λειτουργία - Προβολή - Ανάδειξη 

2.3.1. Η αξιοποίηση του ανθρώπινου δυναμικού και ειδι¬ 
κά της νεολαίας. 

2.3.2. Η φροντίδα της εκπαίδευσης - κατάρτισης του 
προσωπικού του Δήμου. 

2.3.3. Η ουσιαστική παρέμβαση σε θέματα εκπαιδευτι¬ 
κής συνεργασίας όλων των φορέων που καλύπτουν το 
φάσμα της παιδείας στο Δήμο Λέρου, σε θέματα προ¬ 
γραμμάτων επιστημονικής και άλλης στήριξης καθώς και 
σε θέματα λειτουργίας, οργανισμών ή προγραμμάτων 
που έχουν σχέση με τη μόρφωση και επιμόρφωση των κα¬ 
τοίκων (Βιβλιοθήκες, Προγράμματα, Πανεπιστήμιο Αιγαί¬ 
ου, Ανοιχτό Πανεπιστήμιο, κ.α.). 

2.3.4. Η διαφύλαξη και προβολή της ιστορικής, πολιτι¬ 
σμικής και αρχιτεκτονικής κληρονομιάς. 

2.3.5. Η κάλυψη αναγκών των κατοίκων του Δήμου και 
των επισκεπτών. 

2.3.6. Η τουριστική διαφήμιση και προβολή του Δήμου. 

2.3.7. Η εκμετάλλευση αναψυκτηρίων, κυλικείων, κοντι¬ 
νών, εστιατορίων, ενοικίαση θαλασσίων ομπρελών κ.λπ. 

2.3.8. Η κατασκευή και η συντήρηση κτιριακών έργων 
για κοινωφελείς σκοπούς ή Δημοτικές δραστηριότητες. 

2.3.9. Η κατασκευή οικοδομικών έργων και έργων υπο¬ 
δομής. 

2.3.10. Η οργάνωση εκδηλώσεων, προβολών, διαλέξε¬ 
ων, συνεδρίων για σημαντικά κοινωνικά και αναπτυξιακά 
Θέματα, με σκοπό την κοινωνική και οικονομική ανάπτυξη 
της ευρύτερης περιοχής. 

Αρθρο 3ο 

Διάρκεια Επιχείρησης 

Η διάρκεια της επιχείρησης είναι για είκοσι (20) έτη, από 
τη δημοσίευση της συστατικής πράξης του Περιφερεια¬ 
κού Διευθυντή στην Εφημερίδα της Κυβερνήσεως. 

Άρθρο 4ο 
Έδρα Επιχείρησης 

Η έδρα της επιχείρησης ορίζεται ο Δήμος Λέρου, του 
Νομού Δωδεκανήσσου. 

Αρθρο 5ο 

Διοίκηση 

1. Η Διοίκηση της Επιχείρησης θα είναι εντεκαμελής (11 
μελής) και θα ακολουθεί την Δημαρχιακή 4έτη περίοδο. 
Θα αποτελείται δε από τον εκάστοτε Δήμαρχο ως Πρόε¬ 
δρο ή άλλον αιρετό ή μη που θα ορίζει ο ίδιος και 10 μέλη 
της κοινωνίας της Λέρου, που θα ορίζονται από το Δ.Σ. 

2. Στον Πρόεδρο του Διοικητικού Συμβουλίου μπορεί να 
καταβάλετε αποζημίωση για έξοδα μετακίνησης και πα¬ 
ράστασης, που ορίζεται με απόφαση του Δ.Σ. Με την ίδια 

διαδικασία, μπορεί να καταβάλετε αποζημίωση και στα 
μέλη του Δ.Σ. 

3. Με απόφαση του Δ.Σ της επιχείρησης προσλαμβάνε¬ 
ται ο Διευθυντής της. 

Αρθρο 6ο 

Κεφάλαιο Επιχείρησης 

Αρχικό κεφάλαιο της επιχείρησης, είναι χρηματικό πο¬ 
σό 15.000 Ευρώ που καταβάλλει ο Δήμος Λερού. 

Αρθρο 7ο 

Περιουσία Επιχείρησης 

Περιουσία της επιχείρησης, αποτελούν τα πράγματα 
του γραφειακού της εξοπλισμού και τα μέσα μεταφοράς. 

Αρθρο 8ο 
Πόροι Επιχείρησης 

Οι πόροι της επιχείρησης προέρχονται από: 

1. Τα έσοδα από την παροχή υπηρεσιών και γενικά την 
άσκηση της δραστηριότητάς της, 

2. Την πρόσοδο απάτην περιουσία της, 

3. Τα δάνεια, 

4. Τις Κληρονομιές, 

5. Τις εισφορές, 

6. Τις δωρεές, και 

7. Τις λοιπές επιχορηγήσεις, 

Αρθρο 9ο 
Βιβλία και Στοιχεία 

1. Η Επιχείρηση υποχρεούται να τηρεί τα φορολογικά 
στοιχεία και βιβλία, που προβλέπονται από τον «Κώδικα 
Βιβλίων & Στοιχείων» (ΚΒΣ. Π.Δ. 186/92, ΦΕΚ 84/Α) και 
από το Π.Δ. 520/1988 «Βιβλία και στοιχεία, που πρέπει να 
τηρούνται από τις αμιγείς δημοτικές και κοινοτικές επι¬ 
χειρήσεις ΦΕΚ 236/Α). 

2. Η επιχείρηση έχει όλες τις υποχρεώσεις, που προ- 
βλέπονται από τον Κ.Β.Σ. για τους επιτηδευματίες. 

3. Οποιεσδήποτε επιχορηγήσεις προς την Επιχείρηση 
θεωρούνται ως ακαθάριστα έσοδα για την ένταξή της 
στην ανάλογη κατηγορία βιβλίων. 

4. Η διαχειριστική περίοδος αρχίζει την Ιη Ιανουάριου 
και λήγει την 31η Δεκεμβρίου του ίδιου έτους. Εξαιρετικά 
για την πρώτη χρήση, αυτή αρχίζει με την κατάθεση της 
δήλωσης έναρξης επιτηδεύματος στην Δημόσια Οικονο¬ 
μική Υπηρεσία (Δ.Ο.Υ) της περιοχής και λήγει την 31η Δε¬ 
κεμβρίου του ίδιου έτους. 

Αρθρο 10ο 

Ισολογισμός - Έκθεση πεπραγμένων 

1. Ο ισολογισμός της Επιχείρησης υπογράφεται από 
τον Πρόεδρο καιτα μέλη του Διοικητικού Συμβουλίου της 
και δημοσιεύεται τουλάχιστον είκοσι (20) ημέρες πριντην 
έγκριση του από το Δημοτικό Συμβούλιο. 

2. Μετά την έγκρισή του από το Δημοτικό Συμβούλιο ο 
ισολογισμός δημοσιεύεται σε μια ημερήσια εφημερίδα 
που εκδίδεται στην περιφέρεια, που έχει την έδρα της η 
Επιχείρηση. 

3. Η Επιχείρηση συντάσσει για κάθε χρήση έκθεση πε¬ 
πραγμένων μέσα στις ίδιες προθεσμίες, που εφαρμόζο¬ 
νται για τη σύνταξη του Ισολογισμού, που υπογράφεται 
από τον Πρόεδρο και τα μέλη του Διοικητικού Συμβουλί¬ 
ου. 


Άρθρο 11ο 

Εκπροσώπηση της Επιχείρησης 

Η Επιχείρηση εκπροσωπείται από τον Πρόεδρο του Δι¬ 
οικητικού Συμβουλίου της ή αδυναμίας του από τον Αντι¬ 
πρόεδρο ή τους νό- μίμους αναπληρωτές τους. 

Άρθρο 12ο 

Διάλυση της Επιχείρησης 

Διάλυση της επιχείρησης γίνεται με απόφαση του Δη- 
μοτικούΣυμβουλίου, λαμβανόμενη με την απόλυτη πλειο- 
ψηφία του συνόλου των μελών του και με απόφαση του 
Υπουργού Εσωτερικών, που δημοσιεύεται στην Εφημερί¬ 
δα της Κυβερνήσεως. 

Οι λόγοι διάλυσης της επιχείρησης είναι: 

• Όταν λήξει, χωρίς να παραταθεί, η διάρκεια της Επι¬ 
χείρησης και 

• Ότανπτωχεύσει η Επιχείρηση. 

Άρθρο 13ο 

Εκκαθάριση της Επιχείρησης 

1. Η εκκαθάριση γίνεται από εκκαθαριστικές, που ορί¬ 
ζονται από το Δημοτικό Συμβούλιο. 

2. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία της και πληρώνονται τα χρέη. 

3. Το υπόλοιπο περιέρχεται στο Δήμο. 

Από τις διατάξεις αυτής της απόφασης προκαλείται δα¬ 
πάνη εις βάρος του οικείου ΟΤΑ, το ύψος της οποίας δεν 
μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 18 Απριλίου 2003 

Με εντολή Γενικής Γραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ.3418 (6) 

Σύσταση Δημοτικής Επιχείρησης Κοινωνικής Υποστήρι¬ 
ξης Δήμου Λέρου (Δ.Ε.Κ.Υ.Λ.). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Τα άρθρα 277 - 284 του Π.Δ. 410/95 (ΔΚΚ). 

4. Την 4699/Β729.8.97 (ΦΕΚ891/τ. Β79.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης ΓενικήςΔ/νσηςτης Περι¬ 
φέρειας στο Νομό Δωδ/σου». 

5. Την 248/2002 απόφαση του Δημοτικού Συμβουλίου 
Λέρου με την οποία εγκρίνεται η σύσταση της Δημοτικής 
Επιχείρησης Κοινωνικής Υποστήριξης Δήμου Λέρου 
(Δ.Ε.Κ.Υ.Λ.). 

6. Την σχετική οικονομοτεχνική μελέτη. 

7. Την 311/20.3.2003 θετική γνωμάτευση του Γραφείου 
Περιφερειακής Ανάπτυξης Ν. Δωδεκανήσου, αποφασί¬ 
ζουμε: 

Εγκρίνουμε τη σύσταση Δημοτικής Επιχείρησης Κοινω¬ 
νικής Υποστήριξης Δήμου Λέρου (Δ.Ε.Κ.Υ.Λ.) της οποίας 

το όνομα, ο σκοπός, η διοίκηση και οι πόροι του ορίζονται 
με τα παρακάτω άρθρα: 

Άρθρο 1 

Σύσταση 

Συστήνεται στο Δήμο Λερού αμιγής επιχείρηση με την 
επωνυμία Δημοτική Επιχείρηση Κοινωνικής Υποστήριξης 
Δήμου Λερού (Δ.Ε.Κ. Υ .Λ.)», η οποία είναι Νομικό Πρό¬ 
σωπο Ιδιωτικού Δικαίου (Ν.Π.Ι.Δ.) και λειτουργεί με τη 
μορφή εταιρείας μικτής οικονομίας με δική της διαχείρι¬ 
ση και προϋπολογισμό και διέπεται από διατάξεις του άρ¬ 
θρου 277 παρ. 4 Π.Δ. 410/95 «Περί Δημοτικού και Κοινο¬ 
τικού Κώδικα». 

Άρθρο 2 
Σκοπός 

Σκοποί της επιχείρησης είναι: 

2.1. Ίδρυση και λειτουργία Βρεφονηπιακών και Παιδι¬ 
κών σταθμών. 

2.2 Καθημερινή φροντίδα των νηπίων και των παιδιών 
που εξ’ αιτίας της εργασίας και των δυο γονέων ή άλλης 
κοινωνικής αιτίας δεν την έχουν. 

2.3. Πολύπλευρη και σφαιρική, νοητική, συναισθηματική, 
κοινωνική, πνευματική, σωματική ανάπτυξη των παιδιών, 
σύμφωνα με τις σύγχρονες επιστημονικές αντιλήψεις. 

2.4. Ευαισθητοποίηση, ενημέρωση και προβληματισμό 
των γονέων σε θέματα αγωγής, ψυχαγωγίας και σχέσεων 
μετά παιδιά τους. 

2.5. Εξυπηρέτηση των εργαζομένων γονέων και τη βοή¬ 
θεια για την αντιμετώπιση τυχόν κοινωνικών προβλημά¬ 
των τους. 

2.6. Παροχή υπηρεσιών φύλαξης, κάλυψης, προστα¬ 
σίας, δημιουργικής απασχόλησης, ψυχαγωγίας, πληρο¬ 
φόρησης, εκπαίδευσης σε άτομα προσχολικής ηλικίας. 

2.7. Επιστημονική αντιμετώπιση και επίλυση των ειδι¬ 
κών προβλημάτων επικοινωνίας και σχέσεων των μελών 
των οικογενειών και ειδικότερα των σχέσεων γονέων - 
παιδιών. 

2.8. Δημιουργική απασχόληση και ψυχαγωγία των παι¬ 
διών στον ελεύθερο χρόνο τους. 

2.9. Διαμόρφωση ειδικών προγραμμάτων τα οποία 
εντάσσονται τόσο στα πλαίσια εθνικών ή Δημοτικών προ¬ 
γραμμάτων όσο και σε κάθε διεθνή οργανισμό και φορέα 
που δραστηριοποιείται σε αντίστοιχες, με το νομικό πρό¬ 
σωπο δραστηριότητες. 

Άρθρο 3 

Διάρκεια Επιχείρησης 

Η διάρκεια της επιχείρησης είναι για είκοσι (20) έτη, από 
τη δημοσίευση της συστατικής πράξης του Περιφερεια¬ 
κού Διευθυντή στην Εφημερίδα της Κυβερνήσεως. 

Άρθρο 4 

Έδρα Επιχείρησης 

Η Έδρα επιχείρησης ορίζεται ο Δήμος Λέρου, του Νο¬ 
μού Δωδεκανήσου. 

Άρθρο 5 

Διοίκηση 

1. Η επιχείρηση, διοικείται από εντεκαμελές (11) Διοικη¬ 
τικό Συμβούλιο(Δ.Σ,), που τα μέλη του ορίζονται μαζί με 
αναπληρωτές από το Δημοτικό Συμβούλιο. 

2. Η Θητεία του Διοικητικού Συμβουλίου είναι τετραε¬ 
τής και ακολουθεί τη θητεία του Δημοτικού Συμβουλίου. 


3. Ο Πρόεδρος και ο Αντιπρόεδρος του Διοικητικού 
Συμβουλίου ορίζονται από το Δημοτικό Συμβούλιο. 

4. Στον Πρόεδρο του Διοικητικού Συμβουλίου μπορεί να 
καταβάλετε αποζημίωση για έξοδα μετακίνησης και πα¬ 
ράστασης, που ορίζεται με απόφαση του Δ.Σ. Με την ίδια 
διαδικασία, μπορεί να καταβάλετε αποζημίωση και στα 
μέλη του Δ.Σ. 

5. Με απόφαση του Δ.Σ. της επιχείρησης προσλαμβά¬ 
νεται ο Γενικός Διευθυντής. 

Άρθρο 6 

Κεφάλαιο Επιχείρησης 

Αρχικό κεφάλαιο της επιχείρησης, είναι χρηματικό πο¬ 
σό 15.000 ευρώ που καταβάλλει ο Δήμος Λέρου. 

Άρθρο 7 

Περιουσία της Επιχείρησης 

Περιουσία της Επιχείρησης αποτελούν τα πράγματα 
τουγραφειακού της εξοπλισμού και τα μέσα μεταφοράς. 

Άρθρο 8 

Πόροι Επιχείρησης 

Οι πόροι της επιχείρησης προέρχονται από : 

1. Τα έσοδα από την παροχή υπηρεσιών και γενικά την 
άσκηση της δραστηριότητάς της, 

2. Την πρόσοδο απάτην περιουσία της, 

3. Τα δάνεια, 

4. Τις κληρονομιές, 

5. Τις εισφορές, 

6. Τις δωρεές και 

7. Τις λοιπές επιχορηγήσεις 

Άρθρο 9 

Βιβλία και Στοιχεία 

1. Η επιχείρηση υποχρεούται να τηρεί τα φορολογικά 
στοιχεία και βιβλία, που προβλέπονται από τον «Κώδικα 
Βιβλίων & Στοιχείων» (ΚΒΣ, Π.Δ. 186/92, ΦΕΚ 84/Α) και 
από το Π.Δ. 520/1998 «Βιβλία καιστοιχεία, που πρέπει να 
τηρούνται από τις αμιγείς δημοτικές και κοινοτικές επι¬ 
χειρήσεις» (ΦΕΚ236/Α). 

2. Η Επιχείρηση έχει όλες τις υποχρεώσεις, που προ- 
βλέπονται από τον Κ.Β.Σ. για τους επιτηδευματίες. 

3. Οποιεσδήποτε επιχορηγήσεις προς την Επιχείρηση 
θεωρούνται ως ακαθάριστα έσοδα για την ένταξη της 
στην ανάλογη κατηγορία βιβλίων. 

4. Η διαχειριστική περίοδος αρχίζει την 1η Ιανουάριου 
και λήγει την 31 η Δεκεμβρίου του ίδιου έτους. Εξαιρετικά 
για την πρώτη χρήση,αυτή αρχίζει με την κατάθεση της 
δήλωσης έναρξης επιτηδεύματος στην Δημόσια Οικονο¬ 
μική Υπηρεσία (Δ.Ο.Υ.) της περιοχής και λήγει την 31η Δε¬ 
κεμβρίου του ίδιου έτους. 

5. Στοιχεία της επιχείρησης είναι: 

(α) Τιμολόγια παροχής υπηρεσιών, 

(β) Αποδείξεις παροχής υπηρεσιών, 

(γ) Καρτέλες πελατών, 

(δ) Καρτέλες προμηθευτών, 

(ε) Αποδείξεις πληρωμών και 
(ζ) Αποδείξεις εισπράξεων. 

Άρθρο 10 

Ισολογισμός - Έκθεση πεπραγμένων 

1. Ο ισολογισμός της Επιχείρησης υπογράφεται από 
τον Πρόεδρο και τα μέλη του Διοικητικού Συμβουλίου της 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


9529 


και δημοσιεύεται τουλάχιστον είκοσι (20) ημέρες πριντην 
έγκριση του από το Δημοτικού Συμβούλιο. 

2. Μετά την έγκρισή του από το Δημοτικό Συμβούλιο ο 
ισολογισμός δημοσιεύεται σε μια ημερήσια εφημερίδα, 
που εκδίδεται στην περιφέρεια, που έχει την έδρα της η 
Επιχείρηση. 

3. Η Επιχείρηση συντάσσει για κάθε χρήση έκθεση πε¬ 
πραγμένων μέσα στις ίδιες προθεσμίες, που εφαρμόζο¬ 
νται για σύνταξη του Ισολογισμού, που υπογράφεται από 
τον Πρόεδρο και τα μέλη του Διοικητικού Συμβουλίου. 

Άρθρο 11 

Εκπροσώπηση της Επιχείρησης 

Η Επιχείρηση που εκπροσωπείται από τον Πρόεδρο του 
Διοικητικού Συμβουλίου της ή αδυναμίας του από τον 
Αντιπρόεδρο ή τους νόμιμους αναπληρωτές τους. 

Άρθρο 12 

Διάλυση της Επιχείρησης 

Διάλυση της επιχείρησης γίνεται με απόφαση του Δη¬ 
μοτικού Συμβουλίου, λαμβανόμενη με την απόλυτη πλει- 
οψηφία του συνόλου των μελών του και με απόφαση του 
Υπουργού Εσωτερικών, που δημοσιεύεται στην Εφημερί¬ 
δα της Κυβερνήσεως. 


Οι λόγοι διάλυσης της επιχείρησης είναι: 

• Όταν λήξει, χωρίς να παραταθεί, η διάρκεια της Επι¬ 
χείρησης και 

• Ότανπτωχεύσει η Επιχείρηση. 

Άρθρο 13 

Εκκαθάριση της Επιχείρησης 

1. Η Εκκαθάριση γίνεται από εκκαθαριστές, που ορίζο¬ 
νται από το Δημοτικό Συμβούλιο. 

2. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απατήσεις, ρευστοποιείται η πε¬ 
ριουσία της και πληρώνονται τα χρέη. 

3. Το υπόλοιπο περιέρχεται στον Δήμο. 

Από τις διατάξεις αυτής της απόφασης προκαλείται δα¬ 
πάνη εις βάρος του οικείου ΟΤΑ, το ύψος της οποίας δεν 
μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 18 Απριλίου 2003 
Με εντολή Γενικής Γραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.6ί.9Γ - β-ιτΐ3ίΙ: \λ/θ 5 ιπ 351 θγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

θυιΌ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































